CELEX: 62019TN0799
Language: hr
Date: 2019-11-18 00:00:00
Title: predmet T-799/19: Tužba podnesena 18. studenoga 2019. – Bennahmias protiv Parlamenta

10.2.2020   
            
            
               HR
            
            
               Službeni list Europske unije
            
            
               C 45/78
            
         
      Tužba podnesena 18. studenoga 2019. – Bennahmias protiv Parlamenta
      (predmet T-799/19)
      (2020/C 45/63)
      Jezik postupka: francuski
      
         Stranke
      
      
         Tužitelj: Jean-Luc Bennahmias (Marseille, Francuska) (zastupnici:
      J.-M. Rikkers, J.-L. Teheux i M. Ganilsy, odvjetnici)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku glavnog tajnika Europskog parlamenta od 16. rujna 2019.;
               
            
                  —
               
               
                  poništi obavijest o terećenju br. 2019-1598 kojom se nalaže povrat 15 105 eura;
               
            
                  —
               
               
                  naloži Europskom parlamentu snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na nedostatnosti obrazloženja pobijane odluke zato što je obrazloženje glavnog tajnika Europskog parlamenta dvosmisleno i zato što ne navodi u kojoj mjeri podneseni dokumenti nisu dokazi o radu.
               
            
                  2.
               
               
                  Drugi tužbeni razlog, koji se temelji na pogrešci u ocjeni pobijane odluke jer su činjenična utvrđenja glavnog tajnika Europskog parlamenta netočna.
               
            
                  3.
               
               
                  Treći tužbeni razlog, koji se temelji na prebacivanju tereta dokazivanja. U tom pogledu, tužitelj smatra da nije na njemu da dostavi dokaz o radu svojeg parlamentarnog asistenta, nego da je, naprotiv, na Parlamentu da dokaže suprotno.
               
            
                  4.
               
               
                  Četvrti tužbeni razlog, koji se temelji na povredi načela proporcionalnosti jer iznos koji se potražuje od tužitelja podrazumijeva da parlamentarni asistent nikad nije radio za tužitelja.